b'\n_START_ARTICLE_\nFrankrikes flagg\n_START_PARAGRAPH_\nFrankrikes flagg eller trikoloren (p\xc3\xa5 fransk drapeau tricolore, drapeau bleu-blanc-rouge, drapeau fran\xc3\xa7ais, le tricolore og, i milit\xc3\xa6rt spr\xc3\xa5k, les couleurs) er formet som en trikolor med tre vertikale b\xc3\xa5nd i fargene bl\xc3\xa5, hvitt og r\xc3\xb8dt. Fargene er inspirert av det nederlandske flagget som hadde eksistert i over 200 \xc3\xa5r da det franske flagg ble designet. Dog ble ikke Nederlands flagg offisielt f\xc3\xb8r 1796. _NEWLINE_De fargede stripene i nasjonalflagget er like brede. Orlogsflagget og handelsflagget avviker fra dette ved at forholdet mellom feltene er 30:33:37. Dette skal skape et optisk bedrag slik at stripene for \xc3\xb8yet framst\xc3\xa5r som like brede n\xc3\xa5r flagget betraktes p\xc3\xa5 lengre avstand. Selve flagget har proporsjonene 2:3, alts\xc3\xa5 to enheter i h\xc3\xb8yden til tre i lengden.'